Seagull Holiday Flat | LekkeSlaap
Seagull Holiday Flat is 'n ruim woonstelletjie met 1 slaapkamer naby die strand in Glentana.
Die eenheid het 'n groot slaapkamer met 2 dubbelkaste, 'n dubbelbed en 'n persoonlike kluis. Daar is ook 'n enkelslaapbank in die slaapkamer waarop 'n kind kan slaap. Die moderne badkamer het 'n groot stort.
Die kombuis is volledig toegerus met al die basiese breekware en kombuisware. Daar is 'n yskas, vrieskas, stoof, oond en mikrogolf. 'n Skottelgoedwasser, tuimeldroër en wasmasjien is ook beskikbaar. In die sitkamer is 'n dubbelslaapbank, 'n TV met DStv en 'n DVD-speler.
Die eenheid het sy eie ingang vanaf die straat en onderdakparkeerplek op die perseel. Daar is 'n knus, beskutte braai- en ontspanningsarea met tuinmeubels. Alle braaitoerusting en 2 potjies word voorsien. Daar is ook 'n buitestort vir gaste wat van die strand af terugkeer.
Van die beste gholfbane in die land is net 'n entjie se ry van die verblyf af, soos Pinnacle Point, Oubaai, Fancourt Links, Fancourt Montagu, Fancourt Outeniqua, George Gholfbaan, Pezula, Simola, La Grande, Kingswood, Mosselbaai Gholfbaan, Knysna Gholfbaan, Goose Valley, Plett Gholfbaan en Oudtshoorn Gholfbaan.